# ไทยลีก (บริษัท)
บริษัท ไทยลีก จำกัด (ชื่อย่อ: TL) เป็นบริษัทบริหารการจัดการแข่งขันฟุตบอลลีกอาชีพ ถือหุ้นโดยสมาคมกีฬาฟุตบอลแห่งประเทศไทย ก่อตั้งขึ้นเมื่อวันที่ 29 กรกฎาคม พ.ศ. 2559 ในการประชุมของสภากรรมการขณะมี พล.ต.อ.สมยศ พุ่มพันธุ์ม่วง เป็นนายกสมาคมฯ โดยก่อตั้งแทน บริษัท ไทยพรีเมียร์ลีก จำกัด ซึ่งได้ทำงานมาตั้งแต่ พ.ศ. 2552

 ประวัติ 
ใน พ.ศ. 2552 สมาพันธ์ฟุตบอลเอเชีย ออกระเบียบว่าด้วยความเป็นสโมสรฟุตบอลอาชีพอย่างสมบูรณ์แบบ สมาคมฟุตบอลแห่งประเทศไทย ในพระบรมราชูปถัมภ์ ซึ่งในขณะนั้น วรวีร์ มะกูดี เป็นนายกสมาคมฯ จึงต้องดำเนินการจัดตั้ง บริษัท ไทยพรีเมียร์ลีก จำกัด ขึ้นเพื่อจัดการแข่งขันฟุตบอลลีกภายในประเทศอย่างเป็นอาชีพที่แท้จริง โดยมีวิชิต แย้มบุญเรือง อดีตนักฟุตบอลทีมชาติไทย เป็นประธานกรรมการคนแรก (ประธานคนสุดท้ายคือ องอาจ ก่อสินค้า) และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารสโมสร ส่งผลให้มีการแข่งขันเชิงรูปแบบ การบริหารจัดการให้เป็นมืออาชีพยิ่งขึ้น รวมทั้งแพร่หลายออกไปยังส่วนภูมิภาคทั่วประเทศ จากเดิมที่สโมสรฟุตบอลต่าง ๆ จะกระจุกตัวอยู่ในเขตกรุงเทพมหานครและปริมณฑลเท่านั้น จึงกลับมาเป็นที่นิยมของแฟนฟุตบอลไทยอีกครั้ง

ภายหลังจากการเลือกตั้งนายกสมาคมกีฬาฟุตบอลแห่งประเทศไทย ในพระบรมราชูปถัมภ์ เมื่อวันที่ 11 กุมภาพันธ์ พ.ศ. 2559 ซึ่ง พล.ต.อ.สมยศ พุ่มพันธุ์ม่วง ที่ได้รับเลือกจากสโมสรสมาชิกให้ดำรงตำแหน่งนายกสมาคมคนใหม่ได้ประกาศว่า ได้ทำการจดทะเบียนจัดตั้งบริษัทใหม่ขึ้นมาทำหน้าที่แทน บริษัท ไทยพรีเมียร์ลีก จำกัด เรียบร้อยแล้วโดยใช้ชื่อว่า บริษัท พรีเมียร์ลีกไทยแลนด์ จำกัด และได้แต่งตั้ง พล.ต.ท.บริหาร เสี่ยงอารมณ์ เป็นประธานเจ้าหน้าที่บริหาร กับ เบนจามิน ตัน ผู้อำนวยการด้านการแข่งขันสโมสรของสมาพันธ์ฟุตบอลเอเชีย เป็นรองประธานเจ้าหน้าที่บริหารโฉมใหม่! ส.บอลตั้งบริษัทพรีเมียร์ลีกไทยแลนด์ (PLT) ต่อมา พล.ต.อ.สมยศได้แต่งตั้ง พล.ต.อ.จักรทิพย์ ชัยจินดา ผู้บัญชาการตำรวจแห่งชาติในขณะนั้นเป็นประธานบริษัทสภาบอลตั้งจักรทิพย์ผบ.ตร.นั่งแท่นประธานไทยลีกคนใหม่ 

เมื่อวันที่ 29 กรกฎาคม พ.ศ. 2559 พล.ต.อ.สมยศ พุ่มพันธุ์ม่วง ได้ดำเนินการจดทะเบียนจัดตั้ง บริษัท ไทยลีก จำกัด ขึ้นมาแทนที่บริษัท พรีเมียร์ลีกไทยแลนด์ จำกัด และเมื่อวันที่ 16 สิงหาคม พ.ศ. 2559 พล.ต.อ.สมยศ พุ่มพันธุ์ม่วงได้โอนหุ้นจำนวน 99.98% ให้กับสมาคมกีฬาฟุตบอลแห่งประเทศไทยฯ ตามคำแนะนำของฟีฟ่าตั้งบริษัทไทยลีกใหม่! 'บิ๊กอ๊อด' โอนหุ้น 99.98% เข้าสมาคมฟุตบอลฯ

กระทั่งวันที่ 21 เมษายน พ.ศ. 2560 บริษัท ไทยลีก จำกัด ได้ย้ายที่ทำการมาอยู่ที่ ชั้น 14 อาคารจิตต์อุทัย ถนนรามคำแหง แขวงหัวหมาก เขตบางกะปิ'ไทยลีก' เปิดตัวบริษัทอย่างเป็นทางการแล้ว และต่อมาเมื่อวันที่ 25 เมษายน พ.ศ. 2566 ได้ย้ายที่ทำการมาใช้รวมกับสมาคมกีฬาฟุตบอลแห่งประเทศไทยฯ ที่อาคาร House of Thai Football ภายในศูนย์กีฬาหัวหมาก

 รายนามประธานบริษัท 
 <font color="#FFFFFF">บริษัท ไทยพรีเมียร์ลีก จำกัด</font>(พ.ศ. 2552 - พ.ศ. 2559) ลำดับ  รายนาม  เริ่ม  สิ้นสุด  นายกสมาคมฯ  อ้างอิง 1   วิชิต แย้มบุญเรือง  พ.ศ. 2552  28 พฤศจิกายน พ.ศ. 2556  วรวีร์ มะกูดี   2  องอาจ ก่อสินค้า  28 พฤศจิกายน พ.ศ. 2556  11 กุมภาพันธ์ พ.ศ. 2559  บิ๊กเปี๊ยกนั่งปธ.ไทยพรีเมียร์ลีก,ดร.วิชิตเป็นที่ปรึกษา จากสยามกีฬารายวัน <font color="#FFFFFF">บริษัท พรีเมียร์ลีกไทยแลนด์ จำกัด</font>(พ.ศ. 2559) ลำดับ  รายนาม  เริ่ม  สิ้นสุด  นายกสมาคมฯ  อ้างอิง 3  พล.ต.อ.จักรทิพย์ ชัยจินดา  19 กุมภาพันธ์ พ.ศ. 2559  7 มีนาคม พ.ศ. 2559  พล.ต.อ.สมยศ พุ่มพันธุ์ม่วง   4  พล.ต.อ.สมยศ พุ่มพันธุ์ม่วง  7 มีนาคม พ.ศ. 2559  29 กรกฎาคม พ.ศ. 2559  "สมยศ" นั่งควบประธาน "พีแอลที" จากโพสต์ทูเดย์ '''บริษัท ไทยลีก จำกัด'''(พ.ศ. 2559 - ปัจจุบัน) ลำดับ  รายนาม  เริ่ม  สิ้นสุด  นายกสมาคมฯ  อ้างอิง (4)  พล.ต.อ.สมยศ พุ่มพันธุ์ม่วง  29 กรกฎาคม พ.ศ. 2559  8 กุมภาพันธ์ พ.ศ. 2567  พล.ต.อ.สมยศ พุ่มพันธุ์ม่วง   5  นวลพรรณ ล่ำซำ  8 กุมภาพันธ์ พ.ศ. 2567  ปัจจุบัน  นวลพรรณ ล่ำซำ